32005R0885
L 148/30
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 885/2005 НА КОМИСИЯТА
от 10 юни 2005 година
за допълнение на приложението към Регламент (ЕО) № 2400/96 относно вписването на наименование в „Регистъра на защитените наименования за произход и на защитените географски указания“ (Olive de Nice) - (ЗНП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаването на Европейската общност,
като взе предвид Регламент (ЕИО) № 2081/92 на Съвета от 14 юли 1992 г. за защита на географските указания и наименованията за произход за селскостопанските и хранителни продукти (1), и по-специално член 6, параграфи 3 и 4 от него,
като има предвид, че:
(1)
Съгласно член 6, параграф 2 от Регламент (ЕИО) № 2081/92, в Официален вестник на Европейския съюз (2) бе публикувано искането на Франция за регистриране на наименованието „Olive de Nice“.
(2)
Тъй като в Комисията няма постъпили възражения по смисъла на член 7 от регламента, това наименование може да бъде вписано в Регистъра на защитените наименования за произход и на защитените географски указания,
ПРИЕ НАСТОЯЩИЯ РЕГЛАМЕНТ:
Член 1
Наименованието, указано в приложението към настоящия регламент, се добавя към приложението към Регламент (ЕО) № 2400/96 (3) на Комисията.
Член 2
Настоящият регламент влиза в сила на 20-ия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 10 юни 2005 година.